**2-րդ կրթական հարթակ**

**10-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Ընկերները» պատմությունը (էջ 13):
  + Աշակերտները պետք է կարողանան կարդալ դասանյութը և պատասխանել հետևյալ հարցերին
* Ինչի՞ մասին էր պատմությունը:
* Ո՞վ էր Վարդանի իսկական ընկերը. ինչո՞ւ:
* Ուրիշ ի՞նչ վերնագիր կդնեիր այս պատմությանը:
* Դասը կարդալ դերերով:
* Այս պատմությունը ի՞նչ սովորեցրեց քեզ:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *դասամիջոց, նախաճաշ, գրպան, պայուսակ*
* **Բառագիտություն** – Ստուգել հետևյալ բառերի բացատրությունները
  + *դասամիջոց – դասերի միջև տրվող դադար, ընդմիջում*
  + *նախաճաշ – արավոտյան թեթև ուտելիք*
  + *դրամ –մետաղյա կամ թղթե փող*
  + *գրպան –հագուստի մաս`փոքր բաներ պահելու համար*

**Քերականություն** – **«Եվ/և»** մեծատառի և փոքրատառի գրության ձևը և կիրառման կանոնները (էջ 24): Կարողանալ պատասխանել հետևյալ հարցերին․

* Ինչպե՞ս է գրվում է **«Եվ»** մեծատառը, **«և»** փոքրատառը:
* Ինչպե՞ս է կարդացվում **«Եվ/և»** բառերում: Որոշ բառերում կարդացվում է «է+վ», օրինակ՝ տերև, որոշ բառերում կարդացվում է «յ+է+վ», օրինակ` նաև:
* Կազմել 2-ական բառ վերը նշված կանոնին համապատասխան:
* **Բանավոր խոսքի զարգացում - Կրկնել** գույների անունները.

|  |  |
| --- | --- |
| սպիտակ  սև  կարմիր  կանաչ  կապույտ  դեղին | նարնջագույն  մոխրագույն  դարչնագույն  վարդագույն  մանուշակագույն  երկնագույն |

***Նոր դաս։***

* **Գրականություն -** «Վարդանի սխալը» պատմությունը (էջ 15)
* **Բառագիտություն** – Թեմատիկ բառերի բացատրություններ
* **Ուղղագրություն** – *Վարդան*, *կավիճ, անմիջապես* բառերի ուղղագրություն*,* բառաթելադրություն
* **Քերականություն –** Մեծատառի կիրառման այլ կանոնները (էջ 26-27)
* **Բանավոր խոսքի զարգացում** – Շաբաթվա օրերի անունները
* **Մշակույթ** – Հայկական ծիրանի մասին

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն – «**Վարդանի սխալը» պատմությունը (էջ 15)

* Ինչի՞ մասին էր պատմությունը:
* Ուսուցչուհին ինչպե՞ս իմացավ, որ Վարդանն է գրել գրատախտակին:
* Ե՞րբ ես բառի սկզբում մեծատառ գրում:
* Այս պատմությունը ի՞նչ սովորեցրեց քեզ:

**Բառագիտություն –** Բացատրել հետևյալ բառերի իմաստը․

* + *կավիճ – կրաքարի կտոր, որն օգտագործվում է ներկելու, գրելու նպատակով*
  + *գրատախակ – սև կամ շագանակագույն տախտակ, որի վրա գրում են կավիճով*
  + *անմիջապես –միանգամից*
* Աշակերտները ուսուցչի օգնությամբ կարդում են պատմությունը:

**Ուղղագրություն** – Սովորել*Վարդան*, *կավիճ, անմիջապես*  բառերի ուղղագրությունը

**Քերականություն – Մեծատառի կիրառման այլ կանոնները (էջ 26-27)**

* Կենդանիներին տրվող անունները գրվում են մեծատառով: Օրինակ` Ջեկո, Շեկո:
* Տոների անունները սկսում ենք մեծատառով: Օրինակ` Մայրերի օր, Նոր տարի, Սուրբ Զատիկ, Սուրբ Ծնունդ:
* **Բանավոր խոսքի զարգացում – Սովորում ենք** շաբաթվա օրերիանունները. (Ուսուցիչը աշակերտներին հիշեցնում է, որ հայերենում շաբաթվա օրերը գրվում են փոքրատառով).

|  |  |
| --- | --- |
| երկուշաբթի  երեքշաբթի  չորեքշաբթի  հինգշաբթի | ուրբաթ  շաբաթ  կիրակի |

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Հասկանալ և հիշել մեծատառի կիրառման այլ կանոնները և բերել օրինակներ:
* Վերհիշել Այբուբենը:
* Հիշել շաբաթվա օրերիանունները:
* Մասնակցել խմբային աշխատանքներին։